ประกาศกระทรวงการคลังประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับเขตการค้าเสรีอาเซียน เพื่อปฏิบัติตามข้อผูกพันในการให้สิทธิประโยชน์ด้านอากรตามความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียน(Agreement on the Common Effective Preferential Tariff (CEPT) Scheme forthe ASEAN Free Trade Area (AFTA)) พิธีสารแก้ไขความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียน(Protocol to Amend the Agreement on the Common Effective PreferentialTariff (CEPT) Scheme for the ASEAN Free Trade Area (AFTA)) พิธีสารว่าด้วยกลไกการดำเนินการพิเศษสำหรับสินค้าเกษตรไม่แปรรูปที่อ่อนไหวและอ่อนไหวสูง(Protocol on Special Arrangement for Sensitive and Highly SensitiveProducts) และกรอบความตกลงว่าด้วยอิเล็กทรอนิกส์ของอาเซียน (e-ASEANFramework Agreement) อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๑) พ.ศ. ๒๕๓๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเลิก(๑) ประกาศกระทรวงการคลัง เรื่อง การเพิ่มพิกัดอัตราอากรขาเข้าในภาค๒ แห่งพระราชกำหนดพิกัดอัตราศุลกากร พ.ศ. ๒๕๓๐ และการยกเว้นอากรและการลดอัตราอากรศุลกากรสำหรับเขตการค้าเสรีอาเซียน(เอเอชทีเอน) ลงวันที่ ๒๔ กุมภาพันธ์ พ.ศ. ๒๕๔๗(๒) ประกาศกระทรวงการคลัง เรื่อง การลดอัตราอากรศุลกากรสำหรับเขตการค้าเสรีอาเซียน(เอเอชทีเอน) (ฉบับที่ ๒) ลงวันที่ ๑๑ กุมภาพันธ์ พ.ศ. ๒๕๔๘(๓) ประกาศกระทรวงการคลัง เรื่อง การลดอัตราอากรศุลกากรสำหรับเขตการค้าเสรีอาเซียน(เอเอชทีเอน) (ฉบับที่ ๓) ลงวันที่ ๒๖ ธันวาคม พ.ศ. ๒๕๔๘ข้อ ๒ ให้ยกเว้นอากรและลดอัตราอากรสำหรับของในภาค๒ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๔) พ.ศ. ๒๕๔๙ ที่มีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้ตามบัญชีท้ายประกาศนี้ข้อ ๓ ของที่ต้องเสียอากรตามบัญชีท้ายประกาศนี้ ในอัตราตามสภาพซึ่งเมื่อเทียบเป็นร้อยละของราคาแล้วสูงกว่าอัตราตามราคาให้ลดอัตราอากรลงเหลือเทียบเท่าอัตราตามราคาของนอกเหนือจากของตามวรรคหนึ่ง ให้ใช้อัตราตามสภาพตามบัญชีท้ายประกาศนี้ข้อ ๔ การยกเว้นอากรและลดอัตราอากรตามข้อ ๒ ให้เป็นไปตามหลักเกณฑ์และเงื่อนไขดังต่อไปนี้(๑) ผู้นำของเข้าต้องแสดงหนังสือรับรองถิ่นกำเนิดสินค้า(Form D) ที่ออกตามกฎว่าด้วยแหล่งกำเนิดสินค้าภายใต้ความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียนและข้อกำหนดเพิ่มเติมที่ออกตามความในกฎดังกล่าวเว้นแต่ของที่มีราคา เอฟ.โอ.บี. ไม่เกินสองร้อยดอลลาร์สหรัฐอเมริกา ให้ผู้นำของเข้าแสดงเอกสารรับรองจากผู้ส่งของออกว่าของดังกล่าวมีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้ตามกฎว่าด้วยแหล่งกำเนิดสินค้าภายใต้ความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียนและข้อกำหนดเพิ่มเติมที่ออกตามความในกฎดังกล่าว(๒) อัตราอากรร่วม (CEPT) ของของประเภทหรือชนิดเดียวกันในประเทศผู้ส่งออกต้องไม่เกินอัตราตามราคาร้อยละ๒๐(๓) ผู้นำของเข้าต้องปฏิบัติตามระเบียบพิธีการที่กรมศุลกากรกำหนดข้อ ๕[๑]ประกาศนี้ ให้ใช้บังคับตั้งแต่วันที่๑ มกราคม พ.ศ. ๒๕๕๐ เป็นต้นไปประกาศณ วันที่ ๓๑ ธันวาคม พ.ศ. ๒๕๔๙ปรีดิยาธรเทวกุลรัฐมนตรีว่าการกระทรวงการคลัง[เอกสารแนบท้าย]๑. บัญชีท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับเขตการค้าเสรีอาเซียน ลงวันที่ 31 ธันวาคมพ.ศ. 2549(ดูข้อมูลจากภาพกฎหมาย)วัชศักดิ์/ผู้จัดทำ๑๙มกราคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑ ง (เล่มที่ ๓)/หน้า ๑/๕ มกราคม๒๕๕๐